Reticulum (Stärebild)
D'Netz, op laténgesch: Reticulum ass e Stärebild vum Südleche Stärenhimmel.

Beschreiwung 
D'Netz ass e klengt, awer markant Stärebild nërdlech vun der Grousser Magellanescher Wollek (LMC). Véier Stäre formen eng Raut.

Geschicht 
D'Stärebild huet fréier "Rhombus" geheescht a war am Joer 1624 vum schlesesche Kartograph Jacob Bartsch agefouert ginn.

Am Joer 1752 huet de franséischen Astronom Nicolas-Louis de Lacaille a „Reticulum Rhomboidalis“ (rhombescht Netz) ëmbenannt. Et stellt keen Netz am geleefege Sënn duer, mä en astronomescht Moossinstrument: Eng Glasplak mat engem Netzmuster vun agravéierte Linnen, déi virun en Okular abruecht konnt ginn (z. B. e Fuedemkräiz). Et ass domat eent vun deene Stärebiller, déi de Lacaille no techneschen Instrumenter benannt huet.

Himmelsobjeten

Stären 

Den β  Reticuli läit op enger Distanz vun 100 Liichtjoer. De Stär liicht orange a gehéiert zu der Spektralklass K0 IV.

Duebelstären 

D'Duebelstäresystem α  Reticuli ass 163 Liichtjoer vun eis ewech. Den Haaptstär liicht giel an huet den 20fachen Duerchmiesser an déi 100fach Liichtkraaft vun eiser Sonn. Hien huet e liichtschwaache Begleeder vun der 12. Gréissteklass op enger Distanz vun 2.450 AU. Dëse Stär ëmkreest den Haaptstär eemol a 60.000 Joer.

Den ζ Reticuli ass en Duebelstäresystem op enger Distanz vun 39 Liichtjoer.
De Wénkelofstand ass 310 Bousekonnen.

NGC-Objeten

Kuckt och 
 Lëscht vu Stärebiller

Um Spaweck 

Stärebiller